《舟中寄涧谷》
宋代·李叔与

秋风四起秋云薄，客怀颇欠商量著。浅滩胶舟石荦确，欲进不可退难却。

蘋蓼妆成秋绰约，独倚晚风吟思涸。故人云锦自天落，一纸模糊万金药。

上言相思下离索，勾引莼鲈味逾恶。吾心孤云身野鹤，到此方知出山错。

归理绿蓑更青蒻，何处方舟无杜若。

作者简介：李叔与，号山窗，螺川（今福建福州）人。曾出仕，与杨至质（休文）同时。事见有关诗中自述。今录诗二十二首。